Diari Oficial de la Generalitat Valenciana


Sumari del DOGV 7382, del 16-10-2014 (2014/9295)

RESOLUCIÓ de 13 d'octubre de 2014, del director general d'Administració Local, per la qual es publiquen els Estatuts de la Mancomunitat Alt Túria.
--------------------------------------------------------------------------------------------------------------------------------------------------

### Dades del document

Número de DOGV
:   7382

Data del DOGV
:   16-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9295


Data del document
:   13-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 13 d'octubre de 2014, del director general d'Administració Local, per la qual es publiquen els Estatuts de la Mancomunitat Alt Túria. [2014/9295]  
L'entrada en vigor de la Llei 27/2013, de 27 de desembre, de Racionalització i Sostenibilitat de l'Administració Local, ha determinat la introducció de determinats canvis en el règim jurídic de les entitats locals que afecten, directament o a través de les modificacions que causa, alguns àmbits de l'organització i el funcionament dels ajuntaments.  
La disposició transitòria onze de la Llei 27/2013, de Racionalització i Sostenibilitat de l'Administració Local, disposa que les mancomunitats adaptaran els seus estatuts a la nova regulació, amb l'adopció de l'acord d'iniciació del procediment d'adaptació en el termini de sis mesos des de l'entrada en vigor de la nova regulació. En cas contrari incorreran en causa de dissolució.  
El procediment d'adaptació dels estatuts serà el que regula l'article 93 de la Llei 8/2010, de 23 de juny, de Règim Local de la Comunitat Valenciana, perquè es tracta d'una modificació constitutiva de la mancomunitat. Per tal que l'adaptació adquirisca eficàcia cal que es publique en el Diari Oficial de la Comunitat Valenciana, d'acord amb el que disposa l'apartat 4 del precepte citat.  
  
La Mancomunitat Alt Túria, d'acord amb el que disposa la legislació vigent, ha adaptat els seus estatuts amb la modificació de l'article 3.  
  
L'expedient tramitat i els estatuts aprovats s'han remés a esta Direcció General d'Administració Local, que no hi veu cap infracció de l'ordenament jurídic.  
Per això, d'acord amb la legislació citada, concretament amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana, i d'acord amb l'article 32.2 del Decret 89/2014, del Consell, en què s'aprova el Reglament Orgànic i Funcional de la Presidència, i de la Conselleria de Presidència, Agricultura, Pesca, Alimentació i Aigua, resolc:  
  
  
Article únic  
Publicar en el Diari Oficial de la Comunitat Valenciana el text de l'article 3 dels Estatuts de la Mancomunitat Alt Túria, que es transcriu a continuació en forma d'annex, pel fet que en l'expedient s'ha acreditat la legalitat de les actuacions.  
  
Contra esta resolució, per posar fi a la via administrativa, en virtut del que establix la disposició addicional tercera, apartat primer del Decret 89/2014, de 13 de juny, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, podran interposar-se els recursos següents:  
a) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la notificació d'esta resolució, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu davant dels jutjats contenciosos administratius en el termini de dos mesos comptats a partir de l'endemà al de la notificació d'esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjuí que els interessats puguen exercir qualsevol altra via que consideren oportuna.  
  
València, 13 d'octubre de 2014.- El director general d'Administració Local: Vicente Saurí Martí.  
  
  
  
ANNEX  
Estatuts de la Mancomunitat Alt Túria  
  
Article 3. Competències i fins  
1. La Mancomunitat es constituïx per a la prestació dels servicis següents:  
a) Informació i promoció de l'activitat turística d'interés i àmbit local.  
b) Avaluació i informació de situacions de necessitat social i atenció immediata a persones en situació o risc d'exclusió social.  
c) Transport col·lectiu urbà.  
d) Fires, abastiments, mercats, llotges i comerç ambulant.  
e) Promoció de la cultura i equipaments culturals.  
f) Promoció de l'esport i instal·lacions esportives i d'ocupació del temps lliure.  
g) Parques i jardins públics, gestió de residus sòlids urbans i protecció contra la contaminació acústica, lumínica i atmosfèrica en zones urbanes.  
h) Promoure i col·laborar amb els ajuntaments en la prestació de qualsevol altre servici inclòs en l'àmbit de la competència municipal, segons els termes de la legislació de l'estat i de la comunitat autònoma vigent en cada moment.  
2. Per a l'assumpció de nous servicis serà necessària la conformitat de totes les entitats mancomunades interessades a través de l'acord dels seus plens per majoria absoluta. L'assumpció de nous servicis comportarà la modificació dels estatuts en els aspectes constitutius, que es durà a terme d'acord amb el seu article 24.  
  
3. La Mancomunitat estudiarà estes peticions i en resoldrà la viabilitat.  
4. La prestació i l'explotació dels servicis podrà fer-les la Mancomunitat d'acord amb qualsevol de les formes previstes en l'ordenament jurídic vigent.  
La prestació dels servicis enumerats en el paràgraf primer d'este article suposarà, quan s'acorde, la subrogació per part de la Mancomunitat en la titularitat del servici, i li correspondrà, per tant, la seua gestió integral i tot el que es referix a la imposició i ordenació de la taxa que poguera establir-se.